UITNODIGING OM VOORSTELLE VIR VERHURING VAN GROND VIR HERWINNING | Cederberg Municipality
Home>UITNODIGING OM VOORSTELLE VIR VERHURING VAN GROND VIR HERWINNING
KENNISGEWING NR: 80/2019
Cederberg Munisipaliteit is begerig om grond beskikbaar te stel vir die doeleindes van herwinning van glas, papier, karton, plastiek en verpakkingsmateriaal. Herwinning is deur die munisipaliteit en gemeenskap geïdentifiseer as een van die belangrikste meganismes om plaaslike ekonomiese ontwikkeling te bevorder en terselfdertyd die omgewing te bewaar.
Herwinners word hiermee uitgenooi om aansoek te doen vir die huur van grond in Clanwilliam, Citrusdal, Lambertsbaai, Elandsbaai en Graafwater. Die aansoeker(s) moet duidelik aandui in watter dorpe hulle woonagtig is en waar die herwinningsaktiwiteite beoefen gaan word.
Voorkeur sal verleen word aan plaaslike SMME’s en Vrouens.
Die voorstel moet die volgende inligting bevat:
Jare ondervinding in herwinning
Beskrywing en bewys van huidige operasies of herwinningsaktiwiteite, insluitend plek van operasies, toerusting, asook bewys van registrasie deur die Departement Omgewingsake en Ontwikkelingsbeplanning
Beskrywing van huidige kliente en hoe hulle gediens word
Tipe Besigheid (bv. NPO, privaat maatskappy, BK, Co-op)
Gaan daar enige geboue en/of strukture opgerig word
Finansieringsmodelle – hoe gaan beoogde operasies gefinansier word
Aansoekers moet n voorlegging doen aan ‘n paneel wat deur die munisipaliteit saamgestel is.
Die voorgestelde huurtermyn is 3 jaar, met die opsie om die termyn te verleng vir ‘n verdere 3 jaar, onderhewig aan voldoening aan kriteria soos gestel deur die munisipaliteit.
MONITERING EN EVALUERING
‘n Moniteringskomitee sal in plek gestel word om op ‘n kwartaallikse basis M&E sessies te hou met die onderskeie huurders. Meganismes sal in plek gestel word om tydig enige probleme te identifiseer en waar van toepassing, die nodige ondersteuning te verleen. Indien die herwinner die perseel nie tot bevrediging van die munisipaliteit benut nie, mag die munisipaliteit die perseel aan ander herwinner(s) toeken.
Vir enige navrae kontak die Bestuurder: Afval en Herwinning, Mnr Jacob Klaase,
Tel: (027) 482 2581 of by epos:jacobk@cederbergraad.co.za
19 Julie 2019 om 12H00
(Aansoeke kan ingedien word by die Munisipale kantore te Clanwilliam, Citrusdal, Lambertsbaai, Graafwater en Elandsbaai)